b'\n_START_ARTICLE_\nSaloma (opera)\n_START_PARAGRAPH_\nSaloma (nem. Salome) je opera v enem dejanju Richarda Straussa. Libreta ni napisal nih\xc4\x8de, pa\xc4\x8d pa je skladatelj uglasbil celotno dramsko besedilo Saloma Oscarja Wilda v nem\xc5\xa1kem prevodu Hedvige Lachmann. Wilde se vsebinsko v svoji poeti\xc4\x8dni drami sklicuje na \xc5\xbeidovskega zgodovinarja Jo\xc5\xbeefa Flavija. Krstna uprizoritev je bila v dresdenski dvorni operi 9. decembra 1905. Delo je bilo v \xc4\x8dasu nastanka zastavljeno zelo drzno. Kritika se dolgo ni poenotila glede kvalitete dela, vendar si je opera kmalu utrla pot med bolj prepoznavna Straussova odrsko-glasbena dela._NEWLINE_Prva slovenska uprizoritev Salome je bila decembra 1935 na odru ljubljanske Opere v prevodu, re\xc5\xbeiji in pod glasbenim vodstvom Nika \xc5\xa0tritofa.'